Sukhoi

Sukhoi (Сухой) ye un de los más importantes fabricantes d'aviones rusos. La empresa foi fundada por Pavel Sukhoi en 1939 como la Oficina de Diseños Sukhoi en Moscú y agora ye conocida como Sukhoi Corporation. Abarca varies empreses entamando pola Oficina de Diseños Sukhoi, l'Asociación de Fabricantes de Novosibirsk (Novosibirsk Aviation Production Association -NAPO-), l'Asociación de Fabricantes de Komsomolsk-na-Amure (Komsomolsk-na-Amure Aviation Production Association -KnAAPO-) y la Irkutsk Aviation.
Actualmente los Su-27, Su-30, Su-24, Su-25, Su-24M y Su-33 tan en serviciu col exércitu rusu y cola armada. Más de 2000 caces de Sukhoi foron vendíos a los países de l'antigua y actual área d'influyencia soviética/rusa como a la India, China, Iraq, Polonia, la República Checa, Eslovaquia, Hungría, Alemaña, Siria, Arxelia, Corea del Norte, Vietnam, Afganistán, Yeme, Exiptu, Libia, Irán, Angola, Etiopía, Perú, Cuba y dalguna otra nación, anque mui poques d'estes últimes tienen los aviones d'última xeneración y usen los vieyos aparatos de la guerra fría. Actualmente Venezuela, comprará 24 aviones Su-30 pa remocicar la so Fuercia Aérea de los que cuasi la metá yá tán en serviciu. Amás colos Su-26, Su-29 y Su-31 Sukhoi ye ún de los constructores líderes n'aviones acrobáticos de sesta xeneracion.

En 2004 la empresa ganó'l concursu PAK-FA pal desendolcu del avión de quinta xeneración que sustituyirá al MiG-29 y al Su-27, qu'incorporará teunoloxíes del S-37, MiG MFI, Su-35BM y MiG-35.

Los últimos modelos de la empresa son presentaos na exhibición MAKS que se realiza cada añu en Moscú.

El 26 d'agostu de 2007, la empresa presentó'l so avión civil Sukhoi Superjet 100, que pretende competir nel mercáu civil nel añu 2010. Podrá tresportar 95 pasaxeros y costará 28 millones d'euros.


 Aviones militares 


Según la designación OTAN y por orde de fabricación.
 Su-1 I-330 (Istrebitel -> Caza)
 Su-2 BB-1 (Blizhnij Bombardirovschik -> Bombarderu en picáu)
 Su-3 I-360
 Su-4 (proyeutu)
 Su-5 I-107
 Su-7 Fitter y Su-7 UTI Moujik (versión UTI d'entrenamientu)
 Su-9 Fishpot y Su-9 UTI Maiden (versión UTI d'entrenamientu)
 Su-11 Fishpot
 Su-15 Flagon
 Su-17 Fitter
 Su-19 (proyeutu)
 Su-20 Fitter (versión d'esportación)
 Su-21 Flagon (proyeutu de versión avanzada)
 Su-22 Fitter
 Su-23 Fitter (proyeutu versión naval)
 Su-24 Fencer
 Su-25 Frogfoot
 Su-27 Flanker (Flanker A/B) -> J-11 (China)
 Su-28 Flanker (denominación d'esportación)
 Su-30 Flanker (Su-27PU Flanker-C)
 Su-30MK
 Su-32FNFullback «Platypus» (Su-27IB) (naval d'ataque)
 Su-33 Sea Flanker (Su-27K Flanker-D) (naval)
 Su-34 Fullback «Falke» (Su-27IB) (esportación)
 Su-35 Flanker (Su-27M Flanker-E)
 Su-37 Super Flanker (Flanker-F)
 Su-39 Frogfoot (Su-25TM)
 Su-47 Firkin (S-37 «Berkut»)

 Aviones comerciales 


 * S-80, bimotor de capacidaes STOL (mal denomináu Su-80)
 * Sukhoi Superjet 100 Proyeutu d'avión rexonal con Beriev e Ilyushin (desarrollu actual por Sukhoi en solitariu)
 Aviones civiles acrobáticos 


 * Su-26 monoplaza
 * Su-29 biplaza Solerno's AfterBuerner
 * Su-31 monoplaza
 * Su-49 monoplaza

 Referencies 

 Enllaces esternos 

Categoría:Aviación
Categoría:Empreses de Rusia